Diari Oficial de la Generalitat Valenciana


Sumari del DOGV 9895, del 17-07-2024 (2024/7060)

RESOLUCIÓ de 21 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen per a l'exercici 2024 ajudes personals per a l'atenció especialitzada residencial de persones amb discapacitat.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9895

Data del DOGV
:   17-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7060

CVE
:   QXOF-X-1856-1040

Data del document
:   21-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * discapacitat
    * mitjans per a discapacitats
    * ajuda als discapacitats
    * equipament social

Mitjançant l'Orde 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat(DOGV núm. 7705, de 26.01.2016) (d'ara endavant, Orde 1/2016, de 20 de gener), modificada per l'Orde 3/2019, de 23 de juliol (DOGV núm. 8600, de 26.07.2019), de la Vicepresidència i Conselleria d'Igualtat i Polítiques Inclusives, i per l'Orde 1/2022, de 13 de juliol (DOGV núm. 9385, de 18.07.2022), de la Vicepresidència i Conselleria d'Igualtat i Polítiques Inclusives, es regulen en el títol II, capítol V, les bases corresponents per a l'atenció especialitzada residencial de persones amb discapacitat.

Esta línia de subvenció es troba inclosa dins del Pla estratègic de subvencions de la Vicepresidència Segona i Conselleria de Serveis Socials, Igualtat i Vivenda 2024-2026, amb l'objectiu de fomentar la inclusió, la integració social, l'autonomia i el desenvolupament personal de les persones amb discapacitat.

Per tot això, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 1 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge,

RESOLC

*Primer. Objecte*

1. Convocar per a l'exercici 2024 les ajudes personals per a l'atenció especialitzada residencial de persones amb discapacitat, regulades per l'Orde 1/2016, de 20 de gener, a través del procediment de concurrència competitiva.

2. Les ajudes personals per a l'atenció especialitzada residencial a persones amb discapacitat es concedixen amb caràcter de subvenció personal i finalista, per a atendre les necessitats d'atenció integral de les persones amb discapacitat o amb malaltia mental crònica que manquen de suficients recursos econòmics i requerixen atenció assistencial i cures especials, que no es poden prestar en el mitjà familiar. L'atenció residencial podrà desenvolupar-se en residències i habitatges tutelats.

3. Seran objecte de subvenció únicament les actuacions realitzades dins de l'any natural corresponent a esta convocatòria.

*Segon. Beneficiaris*

1. Poden sol·licitar les ajudes les persones físiques que tinguen la condició legal de persona amb discapacitat i que residisquen a la Comunitat Valenciana.

2. Els beneficiaris d'ajudes per a l'atenció especialitzada residencial de persones amb discapacitat hauran de reunir els requisits següents:

a) Ser majors de 16 anys i menors de 65 anys.

b) Tindre acreditada la necessitat de cures especials, per estar afectats per una discapacitat que dificulte la seua inclusió social, mancar de domicili o tindre una situació familiar greu que impedisca l'atenció de l'individu que, per les seues característiques personals, no puguen desenvolupar-se en el mitjà familiar.

c) Mancar de recursos econòmics individuals i familiars suficients, que els impedisquen fer front al preu d'un servei d'atenció residencial especialitzada.

3. Els beneficiaris de les ajudes hauran de reunir els requisits que s'establixen amb anterioritat a la finalització del termini de presentació de sol·licituds.

*Tercer. Finançament*

1. Les subvencions contingudes en esta convocatòria es concediran a càrrec dels pressupostos de la Generalitat per a l'exercici 2024, secció G0116, servei 03, programa pressupostari 313.D00 "Persones amb discapacitat", capítol IV, en la línia pressupostària i pels imports que es detallen a continuació:

Denominació: PEI Prestacions econòmiques per a l'atenció especialitzada en residències

Línia de subvenció: S0279

Consignació pressupostària: 7.986.161,37 €

Procedència i quantia dels fons:

Propis no condicionats: 0,00 €

Propis condicionats: 3.993.080,69 €

Aportació externa: 3.993.080,69 €

2. Es donarà publicitat a qualsevol increment de crèdits en esta línia pressupostària per a la concessió de les ajudes previstes en esta convocatòria, a conseqüència d'augments sobrevinguts en el crèdit disponible. Esta ampliació de crèdits podrà arribar, com a màxim, a un import d'1.600.000 €.

En l'esmentat supòsit,  l'òrgan concedent haurà de publicar l'import dels crèdits disponibles addicionals o la distribució definitiva, respectivament, amb caràcter previ a la resolució de concessió, en els mateixos mitjans que la convocatòria, sense que esta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.

L'efectivitat de la quantia addicional queda condicionada a la declaració de disponibilitat del crèdit a conseqüència de les circumstàncies abans assenyalades i, si és el cas, amb l'aprovació prèvia de la modificació pressupostària que siga procedent, en un moment anterior a la resolució de la subvenció.

*Quart. Termini i lloc en què han de presentar-se les sol·licituds*

1. Les sol·licituds podran presentar-se a partir de l'endemà de la publicació d'esta resolució en el *Diari Oficial de la Generalitat Valenciana*, i el termini de presentació de sol·licituds acabarà el dia 29 de novembre de 2024,  amb la finalitat de poder atendre necessitats i causes sobrevingudes al llarg de l'exercici.

2. La sol·licitud de subvenció podrà ser formalitzada mitjançant la presentació i l'emplenament de l'imprés de sol·licitud, d’acord ambl model d'annex I d'esta resolució.

Este model de sol·licitud estarà a la disposició dels interessats en el portal de la Generalitat,[www.gva.es](http://www.gva.es/), accedint als apartats "Guia Prop", "Tràmits i serveis".

3. Les sol·licituds, juntament amb la documentació requerida, que s'assenyala en l'article següent, es presentaran en el registre d'entrada de les direccions territorials de Serveis Socials, Igualtat i Habitatge corresponent al municipi en què residix el sol·licitant, sense perjuí de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.

En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, amb la finalitat que en la capçalera del primer full de la documentació presentada es facen constar clarament el nom de l'oficina, la data i el lloc de l'admissió.

Les sol·licituds de subvenció es podran presentar igualment per via telemàtica, a través de la seu electrònica de la Generalitat, <https://www.gva.es/va/inicio/procedimientos?id_proc=g94985>, mitjançant la firma electrònica pròpia de la persona sol·licitant o la de la persona que la represente. A l'efecte de participació en la present convocatòria, es considera que la mateixa subscripció de la sol·licitud de subvenció per les persones susceptibles de ser beneficiàries, per si mateixes o per representant, implica la capacitat jurídica i d'obrar necessària per a:

– Sol·licitar l'ajuda.

– Permetre l'accés a la plataforma autonòmica d'interoperabilitat.

– Designar el compte bancari on es transferirà, si és el cas, la subvenció.

– Assumir les declaracions responsables de no concurrència de causa legal que impedisca obtindre la condició de persona beneficiària (article 13 de la Llei 38/2003, de 17 de novembre, general de subvencions).

*Quint. Documents i informació que ha d'acompanyar a la sol·licitud*

1. A la sol·licitud d'acord ambl model que consta com a annex I, degudament emplenada i subscrita per la persona beneficiària o el seu representant legal, s'acompanyarà:

a) Autorització expressa, que consta com a apartat D de l'annex I de la sol·licitud, perquè l'òrgan convocant consulte si el sol·licitant es troba al corrent de les seues obligacions tributàries, estatals i autonòmiques. Si no autoritza, haurà d'aportar els documents acreditatius corresponents.

b) No oposició, que consta com a apartat D de l'annex I de la sol·licitud, perquè l'òrgan convocant consulte la informació relativa a les dades d'identitat del sol·licitant i, si és el cas, del representant legal, i de residència del sol·licitant, i també el compliment de les seues obligacions enfront de la Seguretat Social. Si s'oposa, haurà d'aportar els documents acreditatius corresponents.

No obstant això:

– Si de la comprovació efectuada resulta alguna discordança amb les dades facilitades pel mateix interessat, l'òrgan instructor estarà facultat per a realitzar les actuacions procedents per a aclarir-la.

– Si el sol·licitant no presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent, i també de certificat d'empadronament.

c) Autorització expressa a la Vicepresidència Segona i Conselleria de Serveis Socials, Igualtat i Habitatge, inclosa en l'annex I, apartat G, de la sol·licitud, per a poder accedir a les dades personals del sol·licitant i dels altres membres de la unitat familiar, que consten en els fitxers de les administracions tributàries i de la Seguretat Social, als únics efectes de comprovar el compliment dels requisits exigits en esta convocatòria.

En cas que no es preste consentiment, haurà de presentar-se fotocòpia compulsada de l'última declaració de l'Impost sobre la Renda de les Persones Físiques referida als ingressos de la unitat familiar o, en defecte d'això, haurà d'aportar certificat negatiu de declaració i certificat acreditatiu de la pensió rebuda pel sol·licitant.

2. Les sol·licituds d'ajudes per a l'atenció especialitzada residencial de persones amb discapacitat s'acompanyaran de la documentació següent:

a) Informe de salut i informe social, emesos per facultatius i òrgans competents, en els quals es determine la necessitat de l'ajuda.

b) Certificat del titular de l'entitat de la residència, degudament autoritzada, on pretenga ingressar, en el qual conste l'existència de plaça i el cost mensual d'esta.

En cas d'estar ja ingressat, s'aportarà un certificat en el qual figure la data d'ingrés i el cost mensual de la plaça.

3. Quan es tracte de persones amb mesures de suport per a l'exercici de la seua capacitat jurídica s'acompanyarà, en tot cas, fotocòpia de la resolució judicial de designació de tutor (curatela representativa) o curador.

4. Igualment, caldrà acompanyar la sol·licitud d'alta de domiciliació bancària emplenada, que consta com a annex II, en cas de nou perceptor o canvi de compte bancari.

Així mateix, es podrà tramitar amb certificat electrònic les altes, modificacions i baixes de les domiciliacions bancàries (PROPER), el tràmit de les quals estarà accessible en la seu electrònica de la Generalitat, <https://www.gva.es/va/inicio/procedimientos?id_proc=22128&version=amp.>

D'acord amb el que es preveu en l'Orde 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, no serà necessari el seu emplenament si s'ha presentat en una altra convocatòria, i, en este cas, únicament s'haurà d'indicar el número de compte.

5. En cas que la presentació s'haja realitzat per altres mitjans, l'aportació de documents es farà mitjançant presentació en el registre d'entrada de les direccions territorials de Serveis Socials, Igualtat i Habitatge corresponent al municipi en què residix el sol·licitant, sense perjuí de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques.

En cas d'enviament per correu certificat, la presentació de la documentació en l'oficina de correus corresponent haurà d'efectuar-se en sobre obert, amb la finalitat que en la capçalera del primer full de la documentació presentada es facen constar clarament el nom de l'oficina admissió.

En cas de tramitació telemàtica, el tràmit per a aportar documentació a l'expedient estarà disponible en la seu electrònica de la Generalitat, <https://www.gva.es/va/inicio/procedimientos?id_proc=g94985.>

*Sext. Termini de resolució, òrgan competent i notificació*

1. El termini màxim per a resoldre i notificar la resolució serà de sis mesos a comptar des de la publicació d'esta present convocatòria en el *Diari Oficial de la Generalitat Valenciana.*

2. Transcorregut el termini abans esmentat sense que s'haja notificat resolució expressa, les persones interessades podran entendre desestimades les seues sol·licituds per silencia administratiu, tot això sense perjuí que subsistisca l'obligació legal de l'Administració de resoldre expressament sobre la petició formulada.

3. L'ordenació i instrucció del procediment de concessió de subvencions correspondrà a la direcció territorial de Serveis Socials, Igualtat i Habitatge, d'acord amb el seu àmbit territorial, que rebrà les sol·licituds i verificarà que estes reunixen els requisits per a poder ser tramitades.

4. Correspon a la persona titular de la direcció territorial de Serveis Socials, Igualtat i Habitatge, dins del seu àmbit territorial, la resolució de les sol·licituds d'ajuda, amb un informe previ i proposta de la Comissió d'Avaluació, d'acord amb el que s'establix en l'article 10 de l'Orde 1/2016, de 20 de gener.

5. La resolució del procediment es notificarà als interessats ajustant-se al que es disposa en els articles 40 i 41 de la Llei 39/2015, d'1 d'octubre, del procediment administratiu comú de les administracions públiques. La pràctica d'esta notificació s'ajustarà a les disposicions contingudes en els articles 42 i següents de l'esmentada llei.

*Sèptim. Recursos*

Les resolucions que es dicten d'acord ambl que es disposa en l'apartat anterior posaran fi a la via administrativa i en contra es podrà interposar un recurs potestatiu de reposició en el termini d'un mes a comptar de l'endemà de la seua notificació davant el mateix òrgan que la va dictar, o bé directament recurs contenciós administratiu en el termini de dos mesos comptats a partir de l'endemà de la seua notificació, de conformitat amb el que es disposa en l'article 46 la Llei 29/1998, de 13 de juliol, reguladora de la jurisdicció contenciosa administrativa.

*Octau. Criteris objectius de l'atorgament de l'ajuda personal per a la atenció especialitzada residencial*

1. La valoració de les sol·licituds d'ajuda per a la atenció especialitzada residencial de persones amb discapacitat, la puntuació màxima de la qual són 100 punts, es realitzarà conformement als  criteris de valoració, que esta determinats en l'orde que aprova les bases reguladores d'estes ajudes, d'acord amb el barem següent:

a) Situació personal, familiar i social: fins a un màxim de 50 punts.

a.1) Situació de la persona i el seu entorn familiar: puntuació màxima, 25 punts.

|  |  |
| --- | --- |
| Orfandat total i situació de desemparament | 25 punts |
| Convivència amb situacions d'agressivitat, crisi i esgotament familiar | 25 punts |
| Dones víctimes de violència de gènere | 25 punts |
| Viu sol sense integració familiar o social i sense recursos d'atenció en la seua localitat adequats a les seues necessitats | 20 punts |
| Viu sol o amb una altra o altres persones o recursos que presten un suport parcial | 15 punts |
| Orfandat parcial i/o amb dèficit de cures, de suport familiar o del seu entorn | 10 punts |
| Convivència en entorn familiar complet que siga inadequada o insuficient | 5 punts |

  

Es considera assimilada a l'orfandat total la situació de persona amb trastorn mental greu o discapacitat intel·lectual amb pares majors de 65 anys.

a.2) Grau de discapacitat i afectació: puntuació màxima, 10 punts.

|  |  |
| --- | --- |
| Discapacitat física, intel·lectual o sensorial igual o superior al 75 % / trastorn mental greu igual o superior al 65 % grau de discapacitat | 10 punts |
| Discapacitat física, intel·lectual o sensorial igual o superior al 65 % | 7 punts |
| Discapacitat física,  intel·lectual o sensorial igual o superior al 33 % / trastorn mental greu igual o superior al 33 % grau de discapacitat | 5 punts |

  

a.3) Temporalitat / condicions de l'estada: puntuació màxima, 10 punts.

a) Indefinida, per situació d'incapacitat permanent i mancar d'entorn familiar: 10 punts.

b) Transitòria inferior a tres mesos, amb pla de reintegració familiar: 8 punts.

c) Transitòria inferior a sis mesos, amb pla de reintegració familiar: 6 punts.

d) Transitòria inferior a un any, amb pla de reintegració familiar: 4 punts.

e) Indefinida, amb entorn familiar i mancant de pla de reintegració (limitat a vacacions o visites): 2 punts.

a.4) Altres circumstàncies o factors socials a valorar per la Comissió de Valoració (antiguitat de la sol·licitud no atesa en anys anteriors, cures específiques, problemàtica social, edat i situació dels familiars, etc.): màxim de 5 punts.

b) Situació econòmica. Fins a un màxim de 50 punts.

Es valorarà la renda personal del sol·licitant, conformement al barem següents:

|  |  |
| --- | --- |
| *Renda per càpita* | *Punts* |
| Inferior a 80 % de l'IPREM | 50 |
| Inferior a 100 % de l'IPREM | 40 |
| Inferior a 120 % de l'IPREM | 35 |
| Inferior a 140 % de l'IPREM | 30 |
| Inferior a 160 % de l'IPREM | 25 |
| Inferior a 180 % de l'IPREM | 20 |
| Inferior a 200 % de l'IPREM | 15 |
| Inferior a 250 % de l'IPREM | 10 |
| Superior a 250 % de l'IPREM | 0 |

A l'efecte d'esta convocatòria, la referència de l'IPREM (indicador públic de renda d'efectes múltiples) s'entén en quantia anual referit a 12 mensualitats.

2. Per a poder concedir subvenció, les sol·licituds d'ajuda personal per a l'atenció especialitzada residencial de persones amb discapacitat hauran d'obtindre la puntuació mínima de 60 punts.

3. La Comissió d'avaluació existent en cada Direcció Territorial de Serveis Socials, Igualtat i Habitatge podrà establir reunions periòdiques amb caràcter mensual, quan tinga sol·licituds d'ajudes  que arriben a esta puntuació, a fi de realitzar l'oportuna proposta de resolució.

*Nové. Criteris per a determinar l'import de l'ajuda personal per a la atenció especialitzada residencial de persones amb discapacitat*

1. L'import de l'ajuda  personal, que té caràcter complementari perquè la persona puga accedir a l'atenció residencial que requerix, es determinarà tenint en compte els següents costos unitaris de referència que s'establixen en la Llei de pressupostos de la Generalitat per a 2024, com a quantia màxima d'estes ajudes personals:

– Servei d'atenció en residència per a persones amb discapacitat i amb problemes greus de salut mental: 2.700 €/mes.

– Servei d'habitatge tutelat assistit (suport extens): 2.550 €/mes.

– Servei d'habitatge tutelat d'atenció supervisat (suport limitat o intermitent): 2.042 €/mes.

2. L'import de l'ajuda es determinarà tenint en compte, en cada cas, el cost de referència corresponent, menys l'aportació de la persona usuària d'acord amb els seus ingressos.

3. Per a la determinació de la ajuda, es tindrà en compte la totalitat dels seus ingressos, reservant el 65 per cent de l'IPREM per als seus gastos personals.

4.  L'import  de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos del beneficiari, per a la mateixa finalitat, supere el cost de l'activitat subvencionada.

*Dècim. Condicions per a la concessió de l'ajuda personal*

1.S'establix com a condicions per a la concessió de la prestació econòmica individual que el beneficiari no es trobe atés a càrrec del Sistema per a l'Autonomia i Atenció a la Dependència.

2. Qualsevol variació en les seues circumstàncies personals i econòmiques, conforme preveu l'article  32 de l'Orde 1/2016, de 20 de gener, seran causa de modificació de la resolució i consegüent pèrdua de dret d'ajuda.

*Onzé. Règim de lliurament de pagament*

El pagament de les ayudas personals per a l'atenció especialitzada residencial de persones amb discapacitat es realitzarà conforme establix l'article 33 de l'Orde  1/2016, de 20 de gener.

*Dotzé. Forma i termini de justificació de l'ajuda personal*

1. Els beneficiaris de l'ajuda per a l'atenció especialitzada residencial de persones amb discapacitat estan obligats a presentar la factura justificativa del gasto d'atenció residencial, amb caràcter mensual, davant l'òrgan competent de la direcció territorial, i en tot cas, abans del 15 de gener de 2025.

En cas de tramitació telemàtica, el tràmit per a aportar la justificació de l'ajuda a l'expedient estarà disponible en la seu electrònica de la Generalitat, <https://www.gva.es/va/inicio/procedimientos?id_proc=g94985).>

2. S'exceptua la liquidació corresponent al mes de desembre, que podrà lliurar-se amb la certificació de la direcció del centre en què conste atés el beneficiari de l'ajuda a 1 de desembre i declaració de necessitat social.

3. La justificació de les ajudes efectivament prestades el mes de desembre s'efectuarà fins al dia 15 de gener de l'any següent, i en eixe moment es procedirà a la seua liquidació, de les quals podrà derivar-se una regularització que implicarà l'exigència de reintegrament dels imports indegudament percebuts, en el cas que la justificació fora insuficient.

*Tretzé. Pla de control*

Es durà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic justificativa de l'activitat realitzada relativa al projecte, de conformitat amb el que s'establix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.

Els controls s'adequaran al que s'establix en l'article 52.3 de l'Orde 1/2016, de 20 de gener.

El control es realitzarà aleatòriament sobre almenys el 10 per cent del total pagat en la línia.

Tot això, amb la finalitat de comprovar la veracitat de les dades consignades en la documentació presentada, i també el compliment dels requisits per a la percepció de l'ajuda.

*Catorzé. Informació relativa al tractament de dades personals*

El present resolc té per objecte donar compliment al que s'establix en la normativa de protecció de dades i en la Llei 1/2022, de 13 d'abril, de Transparència i Bon Govern, relatiu a la informació que s'ha de facilitar a les persones interessades.

En virtut d'això s'informa:

a) Té la condició de responsable del tractament la Vicepresidència Segona i Conselleria de Serveis Socials, Igualtat i Habitatge.

b) Les dades del delegat/ada de protecció de dades són les següents: passeig de l'Albereda, núm. 16. 46415 València. Adreça electrònica: gpa@oob.lf

c) La finalitat del tractament de les dades personals serà la gestió de la concessió de subvencions, a l'empara de la Llei general de subvencions i de conformitat amb el Reglament general de protecció de dades i el Registre d'activitats de tractament de la Vicepresidència Segona i Conselleria de Serveis Socials, Igualtat i Habitatge per a la gestió d'ajudes i subvencions.

d) Les bases de legitimació general aplicables al tractament de dades seran les regulades en l'article 6.1.2 i e del Reglament general de protecció de dades (l'interés públic i l'obligació legal) en relació amb les normes específiques que regulen este procediment.

e) Les dades es comunicaran a les persones destinatàries següents:

– La Base de dades nacional de subvencions i la intervenció; tot això, en compliment de les obligacions legals exigibles al responsable.

– Així mateix, es publicaran les subvencions concedides en el portal de transparència amb indicació del seu import, objectiu o finalitat i persones beneficiàries.

f) Les dades es conservaran durant el temps necessari per a complir la finalitat per a la qual es van arreplegar i per a determinar les possibles responsabilitats que es puguen derivar d'esta finalitat i del tractament de les dades i de conformitat amb la normativa d'arxius i documentació.

No obstant això, les dades podran conservar-se durant períodes més llargs sempre que es tracten exclusivament amb finalitats d'arxiu d'interés públic, fins a investigació científica o històrica o amb finalitats estadístics, sense perjuí de l'aplicació de les mesures tècniques i organitzatives apropiades a fi de protegir els drets i llibertats de la persona interessada.

En tot cas, la informació que es publique en el portal de transparència estarà disponible durant l'any de concessió i l'any següent; passat eixe termini, les dades deixaran de ser públiques en este portal.

g) La persona interessada té dret a sol·licitar l'accés, rectificació i supressió de les seues dades de caràcter personal, i també a sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: sede.gva.es/va/proc=19054.

h) Sense perjuí de qualsevol altre recurs administratiu o acció judicial, si la persona interessada estén vulnerat el seu dret a la protecció de dades, pot reclamar davant la Delegació de Protecció de Dades de manera presencial o telemàtica de conformitat amb el que es preveu en l'enllaç següent: sede.gva.es/va/proc=22129; això sense perjuí de la possibilitat de reclamar davant l'Agència Espanyola de Protecció de Dades.

D'acord amb el que s'establix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs potestatiu de reposició s'haurà d'interposar davant la vicepresidenta segona i consellera de Serveis Socials, Igualtat i Polítiques Inclusives Habitatge en el termini d'un mes a comptar des de l'endemà de la publicació d'esta resolució en el *Diari Oficial de la Generalitat Valenciana.*

b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'esta resolució en el Diari Oficial de la Generalitat Valenciana.

  

València, 21 de juny de 2024

Susana Camarero Benítez

Vicepresidenta segona del Consell i consellera de Serveis Socials, Igualtat i Habitatge

Esta disposició conté annexos. Consulteu-ne la versió en PDF.